સ્થાનિક માથાભારે શખ્સોએ પોલીસ પર પણ રીતસરનો હુમલો બોલી દીધો હતો, જેમાં બે પોલીસ કર્મચારીઓને ઇજા પહોંચી હતી. તેઓને તાત્કાલિક નજીકની વી.એસ.હોસ્પિટલમાં ખસેડવામાં આવ્યા હતા. ઘટનાની જાણ થતાં ઉચ્ચ પોલીસ અધિકારીઓ પણ ત્યાં દોડી આવ્યા હતા અને વધારાના કાફલાને ત્યાં બોલાવી લેવાયો હતો. પોલીસે બાદમાં અમ્યુકોની ટીમની મદદથી આ વિસ્તારના ગેરકાયદે દબાણો દૂર કર્યા હતા અને સાથે સાથે રખડતા ઢોરોને ડબામાં પૂર્યા હતા. બીજીબાજુ, પોલીસે હુમલો કરનાર આરોપી શખ્સો વિરૂધ્ધ જરૂરી ગુનો નોંધી કાયદેસર કાર્યવાહી હાથ ધરી હતી. જો કે, આજની આ ઘટનાને પગલે સમગ્ર વિસ્તારમાં વાતાવરણ ભારે તંગ બની ગયું હતું અને સ્થાનિકોમાં ભારે ચકચાર મચી ગઇ હતી.